
ΔΕΛΤΙΟ ΤΥΠΟΥ

ΔΗΜΟΣ ΛΕΥΚΑΔΑΣ: Παρεμβάσεις σε φθορές στο δημοτικό οδικό δίκτυο της πόλης, αλλά και στο οδικό δίκτυο ευθύνης του Δήμου συνεχίζει να πραγματοποιεί ο Δήμος Λευκάδας.
Με στόχο οι δρόμοι της Λευκάδας να γίνουν πιο ασφαλείς τόσο για τους πεζούς όσο και για τους οδηγούς, το συνεργείο του Δήμου συνεχίζει με αμείωτο ρυθμό τις εργασίες αποκατάστασης των φθορών των ασφαλτικών οδοστρωμάτων (λακκούβες).
Με δεδομένο το  γεγονός ότι, ο Δήμος Λευκάδας έχει εντοπίσει τα σημεία του οδικού δικτύου τα οποία χρήζουν αποκατάστασης, , εντατικοποιεί τις εργασίες του και παρεμβαίνει σημειακά εκεί που κρίνεται απαραίτητο για την άρση πιθανής επικινδυνότητας του οδοστρώματος και για την αποφυγή ατυχημάτων.
Ο Δήμαρχος Λευκάδας, Δρ. Ξενοφών Βεργίνης αναφερόμενος στο θέμα τόνισε: «Συνεχίζουμε με αμείωτους ρυθμούς τις παρεμβάσεις μας για να αυξήσουμε την ασφάλεια στους δρόμους της πόλης και του οδικού δικτύου ευθύνης του Δήμου. Η προσπάθειά μας για τη βελτίωση της ασφάλειας στους δρόμους, είναι καθημερινή και άμεση. Προχωράμε με μεθοδικότητα κι αποτελεσματικότητα στην πιστή εκτέλεση του τεχνικού μας προγράμματος για τη βελτίωση της ζωής στη Λευκάδας μας». 
Ο Δήμαρχος Λευκάδας

Δρ. Ξενοφών Ν. Βεργίνης

